null



"Wait until you see the real steering controls and system for the 3. It feels like a spaceship"



Se billedserien med den nye Model 3 her.

Mens Teslas topchef Elon Musk kan sole sig i den Klondike-agtige stemning, som siden afsløringen af selve bilen natten til fredag har givet sig udslag over en kvart million forudbestillinger af den nye Model 3, har han i nat åbnet for en sekundær afsløring inden længe.Som vanligt har Elon Musk brugt sin private Twitter-profil til at åbne for posen, og mange af hans 3,7 millioner følgere kvitterer med opfølgende spørgsmål.Over for følgerne lover Elon Musk dels et redesign af fronten på Model 3 samt at "rattet" i den nye model også vil få et twist i form af et andet styre-system som Elon Musk selv teaser for med ordene: "Wait until you see the real steering controls and system for the 3. It feels like a spaceship."Elon Musk lover i sine tweets at selve kabinens rat- og instrumentbræt i den kommende afsløring vil få et helt andet udtryk.Der bliver ifølge Elon Musks tweets også mulighed for at vælge en gennemført vegansk indretning af kabinen uden læderprodukter, samt at han og teamet hos Tesla kun havde regnet med en fjerdedel eller halvdelen af det antal forudbestillinger, der ligger for dagen nu.Tesla har et udtalt mål om at sælge 500.000 biler om året i 2020 og selv om de mange forudbestillinger varmer, kan det sætte Teslas giga-fabrik og produktionsapparat under pres. Leverings-kaos vil kunne ramme Tesla hårdt på pengepung og aktiekurs, mener eksperter i bilbranchen.For spørgsmålet er, om Tesla kan leve op til bestillingerne, og kritiske røster peger på, at mange Tesla-kunder nok først vil kunne køre deres egen model 3 i 2018 eller 2019 pga flaskehalse i produktionen.